Diari Oficial de la Generalitat Valenciana


Sumari del DOGV 5399, del 30-11-2006 (2006/13086)

Resolució d'11 d'octubre de 2006, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa, l'estudi sobre impacte ambiental i la declaració en concret d'utilitat pública de la línia elèctrica denominada LAAT 66KV D/Circuit entre la nova STR Novelda i la STR Fondó de les Neus als termes municipals de Novelda, Aspe i el Fondó de les Neus (Alacant). (ATLINE/2006/467/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5399

Data del DOGV
:   30-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13388


Organisme emissor
:   Conselleria d'Infraestructures i Transport

Tipus de document
:   Resolució

Resolució d'11 d'octubre de 2006, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa, l'estudi sobre impacte ambiental i la declaració en concret d'utilitat pública de la línia elèctrica denominada LAAT 66KV D/Circuit entre la nova STR Novelda i la STR Fondó de les Neus als termes municipals de Novelda, Aspe i el Fondó de les Neus (Alacant). (ATLINE/2006/467/03). [2006/13693]  
En compliment amb el que prescriu la Llei 54/1997, del Sector Elèctric; el Decret 88/2005, de 29 d'abril, del Consell de la Generalitat Valenciana, per la qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05/05/2005) i el Reial Decret 1955/2000, d'1 de desembre, pel qual es regulen les Activitats de Transport, Distribució Comercialització, Subministrament i Procediments d'Autorització d'Instal·lacions d'Energia Elèctrica (BOE 27-12-2000); així com el Decret 162/90, de 15 d'octubre, sobre Impacte Ambiental, se sotmet a informació pública el projecte d'instal·lació elèctrica següent:  
Peticionari: Iberdrola Distribución Eléctrica SAU, amb CIF núm. A. 12253311 i oficines al carrer Calderón de la Barca núm. 16, d'Alacant, societat dedicada a la distribució d'energia elèctrica a la província d'Alacant.  
Lloc on s'establirà la instal·lació: termes municipals de Novelda, Aspe i el Fondó de les Neus.  
Finalitat de la instal·lació: millorar i ampliar les xarxes de distribució d'energia elèctrica i donar major qualitat al subministrament de la zona.  
Característiques principals:   
Tensió: 66 kV  
Longitud: LAMT 13.488,35 metres  
Conductors: alumini-acer Tipus LA-180   
Aïllament: U-70BS  
Origen i final: té inici en la STR Novelda i finalitza (suport núm. 1 . pas de subterrani a aeri) en la STR Fondó de les Neus (suport núm. 55 pas d'aeri a subterrani).  
Pressupost: huit-cents quaranta-set mil noranta euros amb huitanta-dos cèntims (847.090,82 €).   
El titular ha sol·licitat, sobre les finques descrites en la relació annexa, servitud de pas d'energia elèctrica i declaració d'utilitat pública que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, de 16 de desembre de 1954.  
El que es fa públic perquè se'n prenga coneixement i especialment els propietaris de terrenys i la resta de titulars dels drets afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant, situat al c/ Rambla Méndez Núñez, 41, i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats en els ajuntaments de Novelda, Aspe i el Fondó de les Neus.  
Alacant, 11 d'octubre de 2006.. El cap del Servici d'Energia: Miguel García Mengual.